Anne Hathaway

She ben-aghteyr Americaanagh ee Anne Jacqueline Hathaway (ruggit er 12 Sauin 1982). Ta enney mie urree as t'ee er chosney ram aundyryn as accolaidyn, goaill stiagh un Aundyr Academy, un Aundyr Golden Globe, as un Aundyr Primetime Emmy, as v'ee coontit mastey ny h-aghteyryn bwoirrin smoo eeckit ayns 2015.

Dirree Hathaway magh ass Ard-scoill Millburn ayns New Jersey raad ren ee cloie ayns shiartanse dy chloiaghyn. Myr jeigeyr, v'ee reiht son cloie 'sy straih hellveeish Get Real (1999–2000) as haink e chied ard-phaart 'sy fillym aittys The Princess Diaries (2001) liorish Disney. Erreish j'ee paartyn y chloie ayns straih filmyn lught thie neu-rahoil, ren Hathaway arraghey dys paartyn aasit lesh ny dramaghyn Havoc as Brokeback Mountain ayns 2005. She yn drama aittys The Devil Wears Prada (2006) va'n rah hraghtee smoo v'eck ec y traa shen. Ren ee cloie cleaynagh aa-slaanit lesh çhingys aignagh 'sy drama Rachel Getting Married (2008) raad hooar ee enmyssaght son Aundyr Academy son yn Aghteyr Bwoirrin Share.

Hie Hathaway er oaie cloie 'sy filmyn romansagh Bride Wars (2009), Valentine's Day (2010), as Love & Other Drugs (2010), as y fillym fansee Alice in Wonderland (2010). Ayns 2012, ren ee cloie Selina Kyle / Catwoman 'sy fillym The Dark Knight Rises. 'Sy vlein cheddin, ren ee cloie Fantine, streebagh er raad y vaaish liorish çhingys y cleeau, 'sy drama romansagh kiaullee Les Misérables, raad ren ee cosney Aundyr Academy son yn Aghteyr Bwoirrin Co-hassooagh Share. Lurg shen, ren ee cloie sheanseyr 'sy fillym far-skeealaght sheanse Interstellar (2014), shellooder colught fassan er-linney 'sy fillym aittys The Intern (2015), ben-chloieder voyrnagh 'sy fillym roosteyrys Ocean's 8 (2018), kialgeyr 'sy fillym aittys The Hustle (2019), as Rebekah Neumann 'sy vyn-straih WeCrashed (2022).

Chammah as e paartyn 'sy scannaneaght, ta Hathaway er chosney Aundyr Primetime Emmy son e paart goo 'sy sitcom The Simpsons, er ghoaill arraneyn son kiaull fillym, er chloie er yn ardan, as er chuirrey cruinnaghtyn.

Kianglaghyn magh



Ronney:Ruggyryn 'sy vlein 1982
Ronney:Feallee vio
Ronney:Arraneyderyn bwoirrin Americaanagh
Ronney:Aghteyryn ass New Jersey
Ronney:Aghteyryn ass York Noa (steat)
Ronney:Arraneyderyn ass York Noa (steat)
Ronney:Feallee ass Caayr York Noa
Ronney:Feminee Americaanagh
Ronney:Aghteyryn fillym bwoirrin Americaanagh
Ronney:Americaanee jeh sluight Goaldagh
Ronney:Americaanee jeh sluight Sostynagh
Ronney:Americaanee jeh sluight Frangagh
Ronney:Americaanee jeh sluight Germaanagh
Ronney:Americaanee jeh sluight Yernagh
Ronney:Aghteyryn ardan bwoirrin Americaanagh
Ronney:Aghteyryn çhellveeish bwoirrin Americaanagh
Ronney:Aghteyryn goo bwoirrin Americaanagh
Ronney:Kiaulleyderyn ass York Noa (steat)
Ronney:Kiaulleyderyn bwoirrin Americaanagh
Ronney:Feallee ass Millburn, New Jersey